Acanthuridae
Acanthurus sohal Animalia — Chordata Classis : Actinopterygii  Ordo : Perciformes  Familia : Acanthuridae      Subdivisiones: Genera *Acanthurus Ctenochaetus Naso Paracanthurus Prionurus Zebrasoma Acanthuridae (ex Graeco άκανθα 'spina' + ουρά 'cauda') sunt familia piscum perciformium. Familia circa octoginta species in sex generibus comprehendit, quarum omnium sunt pisces marini in oceanis habitantes, usitate ad scopulos curalii. Multis harum specierum sunt colores vividi, quam ob rem eae sunt populo magnopere gratae pro usu in aquariis domesticis. Familia a Constantino Rafinesque naturalista Francica anno 1810 instituta est. Praecipua familiae proprietas est spina periculose acuta, una aut plus, prope pedunculam caudalem. Pinnae dorsalis analisque sunt breviores contractaeve, sed paene in omnem corporis longitudinem patent. Os est parvum, uno dentium ordine praeditum, ad algas comestas adhibito. Multae species sunt parvae, ad 15–40 cm longae; sed aliquae generis Acanthuri species, aliquae generis Prionuri, et plurimae generis Nasonis, possunt in maius crescere; Naso enim annulatus, maxima familiae species, ad 1 m longa adsequitur. Minores familiae species sunt Acanthurus japonicus et Acanthurus randalli, qui ad 18 cm crescunt; minima est Ctenochaetus tominiensis, solum ad 12 cm longus.